મુખ્યમંત્રી આનંદીબહેન પટેલે પત્રકારો સાથેની વાતચીતમાં વધુમાં જણાવ્યું હતું કે, અગાઉની પાક વીમાની ચીલાચાલુ પદ્ધતિથી ખેડૂતોને ખેતી પોષાય નહીં તો કેટલીક કમનસીબ ઘટનાઓ પણ બનતી રહી છે. બીજ વાવે અને વરસાદ ન પડે કે કાપણી થયા બાદ ખળામાં પાક હોયને વરસાદ પડે તો ખેડૂતોને કોઇ વીમો મળતો નહતો, પરંતુ વડાપ્રધાન નરેન્દ્ર મોદીના ખેડૂતોના હિતમાં લેવાયેલા ઐતિહાસિક નિર્ણયના પગલે હવે વાવણીથી લણણી સુધી ચૌદ દિવસ સુધી ખેડૂતોને વીમાનું કવચ મળશે.